ھومایوون
ناسرئەلدین موحەممەد ( ٦ی ئازاری ١٥٠٨ – ٢٧ی کانوونی دووەمی ١٥٥٦) زیاتر بە ناوی پاشایەتی ناسراوە بە هومایوون، ئیمپراتۆری دووەمی مەغۆلی ھیند بوو، کە حوکمڕانی دەکرد لە ڕۆژهەڵاتی ئەفغانستان و پاکستان و باکوری هیندستان و بەنگلادیش لە ساڵی ١٥٣٠ تا ١٥٤٠ و دیسانەوە لە ساڵی ١٥٥٥ تا ١٥٥٦، وەک باوکی بابور زوو ئیمپراتۆریەتییەکەی لەدەستدا بەڵام بە یارمەتی خانەدانی سەفەویی فارس خاکی زیاتری بەدەست هێنا، لە کاتی مردنیدا لە ساڵی ١٥٥٦ ئیمپراتۆریەتی مەغۆلەکان نزیکەی یەک ملیۆن کیلۆمەتر چوارگۆشەی هەبوو، لە کانوونی دووەمی ساڵی ١٥٣٠ هومایون لە شوێنی باوکی بۆتە تەختی پاشایەتی دەلهی وەک فەرمانڕەوای خاکەکانی مەغۆلەکان لە هیندستان، هومایون فەرمانڕەوایەکی بێ ئەزموون بوو کاتێک هاتە سەر دەسەڵات، لە تەمەنی ٢٢ ساڵیدا، براکەی کامران میرزا میراتگری کابول و کەندەهار بوو، کە لە باکووری بەشەکانی ئیمپراتۆریەتی باوکیان بوو، ئەو دوو برا دەبوونە ڕکابەری یەکتر، هومایوون بەهۆی شێر شا سوری خاکەکانی لەدەستدا، بەڵام دوای ١٥ ساڵ بە هاوکاری سەفەوییەکان بەدەستیان هێنایەوە، گەڕانەوەی لە ناوچەی فارسەوە لەگەڵ دەستەیەکی گەورەی ئاغاکانی فارسدا بوو و ئاماژە بوو بۆ گۆڕانکارییەکی گرنگ لە کولتوری دەرباری مەغۆلەکان، ڕەچەڵەکی ئاسیای ناوەڕاستی خانەدانەکە تاڕادەیەکی زۆر سێبەری لەسەر کاریگەرییەکانی هونەری فارسی، تەلارسازی، زمان، و ئەدەبیاتی فارسی، لە هیندستان چەندین بەرد نەخشێنراو و هەزاران دەستنووسی فارسی هەیە کە مێژووەکەیان دەگەڕێتەوە بۆ سەردەمی هومایوون، دواتر لە ماوەیەکی زۆر کورتدا ئیمپراتۆریەتەکەی زیاتر فراوان کرد، لە ساڵی ١٥٣٥دا میراتەکەی بۆ کوڕەکەی ئەکبەر بەجێهێشت.

سەرچاوەکان 

لەدایکبووانی ١٥٠٨
مردووانی ١٥٥٦
مێژووی ھیندستان
فەرمانڕەواکانی سەدەی ١٦یەم لە ئاسیا
موسڵمانانی ھیندی
ھیندییەکانی سەدەی ١٦یەم
پاشاکانی گورکانی لە هیندستان